Լիզա Վիկարի

Լիզա Վիկարի (, ), գերմանացի դերասանուհի։ Հայտնի է դարձել Նեթֆլիքսի «Խավար» հեռուստասերիալում Մարթա Նիլսենի և Նեթֆլիքսի «Իզի և Օսսի» ֆիլմում Իզիի դերերով։

Կենսագրություն 
Վիկարին ծնվել է 1997 թվականին Մյունխենում՝ բժիշկների ընտանիքում։ 10 տարեկան հասակում նա մասնակցել է իմպրովիզացիոն թատրոնի դասընթացներին և դրանից կարճ ժամանակ անց նկարահանվել է իր առաջին կարճամետրաժ «Tunnelblicke» ֆիլմում։ 2010 թվականին նկարահանվել է մանկական «Hanni & Nanni» ֆիլմում։ Հաջորդ տարի պոստապոկալիպտիկ «Դժոխք» ֆիլմում խաղացել է Լեոնիի դերը։ 2017 թվականին Վիկարին գլխավոր դերում նկարահանվել է Խալեդ Քիսարի «Լունա» ֆիլմում, որում նա մարմնավորում է դեռահասի, որի հայրը գաղտնի ռուս գործակալ է և որի ընտանիքը ոչնչացվում է նրա աչքի առաջ։ 2017 թվականից մինչև 2020 թվականը Նեթֆլիքսի գիտաֆանտաստիկ «Խավար» հեռուստասերիալում նա մարմնավորել է Մարթա Նիլսենին, որը Յոնասի սիրելին էր և անհետ կորած Միքելի քույրը։ Վիկարին Պոտսդամում սովորում է մեդիա գիտություն։

2020 թվականին Նեթֆլիքսի գերմանական առաջին ֆիլմերից մեկում՝ «Իզի և Օսսի» ռոմանտիկ կատակերգությունում, Վիկարին խաղացել է Իզիի՝ միլիարդատիրոջ դստեր դերը։

Ֆիլմագրություն

Մրցանակներ և անվանակարգեր 
 «Դժոխք» ֆիլմում Լեոնիի դերի համար New Faces Awards մրցանակ՝ որպես «Լավագույն երիտասարդ տաղանդ» (2011)։
 Մյունխենի կինոփառատոնի Young German Cinema Award մրցանակի առաջադրում՝ «Լունա» ֆիլմում իր դերի համար (2017)։

Ծանոթագրություններ

Արտաքին հղումներ
 Լիզա Վիկարին filmportal.de կայքում

Գերմանացի կինոդերասանուհիներ
Գերմանացի դերասանուհիներ
Դերասանուհիներ այբբենական կարգով
21-րդ դարի դերասանուհիներ
20-րդ դարի գերմանացիներ
Երեխա դերասաններ